**Disgrifiad Swydd**

Swydd: Rheolwr Prosiect Mentora

Cyflog: £30,451 yf

Oriau: Amser llawn: 37.5 awr yr wythnos

Yn atebol i: Cyfarwyddwr RhCM

Rheoli Llinell: Pedwar swyddog prosiect (i’w recriwtio) ar gyfer y rhaglen fentora, wedi’i leoli gyda Anabledd Cymru, Tîm Cymorth Ieuenctid Ethnig, Stonewall Cymru, a RhCM Cymru

Math o Gontract: Tymor Penodol: Tair blynedd o fis Gorffennaf 2021

**GWYBODAETH AM Y PROSIECT**

Mae’r rhaglen fentora ‘Pŵer Cyfwerth Llais Cyfwerth’ yn rhaglen bartneriaeth newydd gyffrous sydd â’r potensial i drawsnewid bywyd cyhoeddus yng Nghymru.

Bydd y prosiect yn recriwtio ac yn mentora menywod amrywiol, pobl BAME, pobl anabl, a phobl LGBT i gymryd rhan mewn bywyd cyhoeddus, sefyll am swydd yn y maes gwleidyddol, gwasanaethu ar fyrddau cyhoeddus, byrddau elusennol neu fel llywodraethwyr ysgol. Mae ganddi’r grym i drawsnewid cymdeithas Cymru drwy gefnogi pobl amrywiol i ddod i bŵer fel bod ein sefydliadau gwleidyddol a chyhoeddus yn adlewyrchu dinasyddion amrywiol Cymru’n well.

Mae’n adeiladu ar raglenni mentora llwyddiannus blaenorol a gynhelir gan y Tîm Cymorth Ieuenctid Ethnig (EYST) a RhCM Cymru. Felly, mae eisoes gennym fframwaith gwych er mwyn cychwyn y prosiect. Mae’r ddau gynllun wedi golygu pobl yn dod yn Ymgeiswyr y Senedd, AS, Cynghorwyr, aelodau byrddau cyhoeddus, ymddiriedolwyr a llywodraethwyr ysgol.

Nod y rhaglen hon yw sicrhau, yn y dyfodol, y bydd y rhai sy’n gwneud penderfyniadau, gwleidyddion, a’r llywodraeth yn adlewyrchu ein cymdeithas fwyfwy amrywiol yn well. Bydd hyn yn lleihau’r tebygolrwydd o effaith negyddol anghymesur ar unrhyw bandemig yn y dyfodol ar grwpiau sy’n cael nodweddion gwarchodedig. Rydym am fod yn rhan o ymdrechion nid yn unig i adeiladu’n ôl yn well ond yn decach.

Prosiect tair blynedd yw hwn y bwriedir ei gynnal rhwng mis Gorffennaf 2021 tan fis Mehefin 2024 ac fe’i hariannir gan y Loteri Genedlaethol a Llywodraeth Cymru.

**Y Bartneriaeth**

Rydym yn grŵp o sefydliadau cydraddoldeb sydd wedi dod ynghyd i gyflawni’r prosiect hwn i sicrhau ei fod wir yn groestoriadol. Mae pob un ohonom yn arweinwyr yn ein maes:

• Mae Anabledd Cymru’n ceisio cyflawni hawliau, cydraddoldeb, a galluogi pobl anabl i fyw’n annibynnol.

• Mae’r Tîm Cymorth Ieuenctid Ethnig (EYST) yn gweithio i gefnogi pobl lleiafrifoedd ethnig yn ogystal â herio stereoteipiau negyddol am amrywiaeth ethnig yng Nghymru.

• Cenhadaeth Stonewall Cymru yw cyflawni cydraddoldeb cyfreithiol a chyfiawnder cymdeithasol i bobl lesbiaidd, hoyw, deurywiol, a thraws yng Nghymru.

• Gweledigaeth Rhwydwaith Cydraddoldeb Menywod (RhCM) Cymru yw Cymru heb wahaniaethu ar sail rhyw, lle mae gan pob menyw a dyn awdurdod a chyfle cyfartal i lunio’r gymdeithas a’u bywydau eu hunain.

Y partner arweiniol fydd RhCM Cymru sydd eisoes wedi treialu dwy raglen fentora i fenywod amrywiol. Fe fydd Rheolwr y Prosiect yn cael ei gyflogi gan RhCM Cymru.

**GWYBODAETH AM RHCM CYMRU**

Ein gweledigaeth yw Cymru heb wahaniaethu ar sail rhyw. Ein huchelgais yw Cymru lle mae gan ddynion a menywod awdurdod a chyfle cyfwerth i lunio eu bywydau eu hunain.

Rydym yn gweithio ar y cyd â 34 mil o gefnogwyr – ni all un sefydliad gyflawni cydraddoldeb. Mae ein gwaith yn dod dan dri philer – Byddwn yn Cysylltu, yn Ymgyrchu ac yn Hyrwyddo menywod nes bod ein gweledigaeth yn cael ei gwireddu.

**GWYBODAETH AM Y RÔL**

Nod y rôl hon yw rheoli holl agweddau y cynllun mentora yn ogystal â phedwar swyddog monitor prosiect ar draws ein sefydliadau partner. Byddwch hefyd yn cefnogi recriwtio mentoriaid a’r rhai sydd am gael eu mentora, ymgysylltu ag arianwyr, adrodd yn ôl iddynt, a sicrhau ein bod yn bodloni’n targedau.

Gyda record brofedig o reoli prosiectau, byddwch yn ddeinamig, yn drefnus ac yn meddu ar rwydwaith cryf ledled Cymru. Byddwch ag ysgogiad, yn gallu gweithio ar eich menter eich hun ac yn barod i ymuno â thîm o ffeministiaid sy’n perfformio’n uchel ond yn llawn hwyl sydd oll yn ymrwymedig i gydraddoldeb.

Rydym yn croesawu yn enwedig ymgeiswyr Du, Asiaidd, lleiafrifoedd ethnig (BAME) ac ymgeiswyr anabl, sydd wedi’u tangynrychioli ar ein staff ar hyn o bryd.

**Siaradwr Cymraeg: Dymunol**

**Dyma Amcanion Allweddol y Rôl:**

* Rheoli cyflawniad rhaglen fentora lwyddiannus yn ôl cynllun y prosiect
* Rheoli’r tîm o swyddogion prosiect ar draws y sefydliadau partner
* Sicrhau ansawdd a chysondeb ar draws y bartneriaeth
* Hyrwyddo a chefnogi’r prosiect yn allanol

**Bydd y prif dasgau’n cynnwys, ond nid yn gyfyngedig i’r canlynol:**

**Rheoli Prosiect**

* Sefydlu holl systemau ac arwain cynllunio’r rhaglen o ran recriwtio 100 o fentorai y flwyddyn, y digwyddiadau hyfforddiant, a’r sesiynau hyfforddiant
* Gweithio gyda phartneriaid i recriwtio, ymgysylltu, a chadw cofrestr ganolog o fentoriaid posib
* Gwerthuso’r rhaglen yn flynyddol ac adrodd yn ôl i arianwyr

**Rheoli Llinell**

* Cefnogi Cyfarwyddwr RhCM a phartneriaid wrth recriwtio’r pedwar Swyddog Prosiect Mentora
* Cydlynu’r pedwar Swyddog Prosiect Monitro a sicrhau cysondeb dull a chyflawniad
* Gweithio gyda phob arweinydd partner i reoli metrics swyddogion prosiect dilynol

**Rheoli Partneriaeth**

* Cynnal cyfarfodydd y Grŵp Llywio yn ogystal â chyfarfodydd y Bwrdd Ymgynghorol
* Rhwydweithio’n eang ar draws y sector cyhoeddus a’r trydydd sector i hyrwyddo’r prosiect a nodi cyfleoedd sy’n berthnasol i’r prosiect
* Ymgysylltu ag adrannau Llywodraeth Cymru sy’n berthnasol i’r rôl megis Amrywiaeth Llywodraeth Leol; Penodiadau Cyhoeddus, Cydraddoldeb

**Cyllid**

* Rheoli’r gyllideb o £145k y flwyddyn

**Cyfathrebu Allanol**

* Bod yn llysgennad ar gyfer y prosiect, a siarad mewn digwyddiadau neu i’r cyfryngau
* Ymgysylltu â swyddog Cyfathrebu ac Ymgysylltu RhCM i helpu i hysbysebu’r prosiect

**Cyfrifoldebau a Dyletswyddau Cyffredinol**

* Cynnal dyletswyddau’r disgrifiad swydd yn unol â pholisïau gweithredol RhCM Cymru, gan gynnwys ond nid yn gyfyngedig i’r polisi diogelu, y polisi amrywiaeth, y polisi cyfryngau cymdeithasol, polisïau diogelu data, gweithio gartref a pholisïau eraill.
* Cynnal perthnasoedd gwaith da gyda’r holl rhanddeiliaid, gan gynnwys staff, mentoriaid, mentorai, gwirfoddolwyr, ymddiriedolwyr, sefydliadau partner ac aelodau.
* Cyfrannu at weinyddiaeth a chyflawniad cyffredinol holl raglenni, digwyddiadau, ac amcanion cyffredinol RhCM Cymru.
* Ymgymryd ag unrhyw ddyletswyddau rhesymol eraill sy’n ofynnol yn y rôl.

|  |  |  |
| --- | --- | --- |
| **Profiad** | **Hanfodol** | **Dymunol** |
| Profiad o reoli prosiect | X |  |
| Profiad o reoli staff | X |  |
| Profiad o reoli metrics (h.y. rheoli staff mewn sefydliadau partner) |  | X |
| Profiad o rôl mewn bywyd cyhoeddus neu ddealltwriaeth gref o’r hyn y mae’r rôl yn ei chynnwys | X |  |
| **Sgiliau** |  |  |
|  |  |  |
| Sgiliau cyd-drafod da fel bod partneriaid, y llywodraeth, arianwyr a’r sawl sy’n cael eu mentora’n cael yr hyn mae ei angen o’r prosiect | x |  |
| Sgiliau cyfathrebu rhagorol gan gynnwys pwyll a diplomyddiaeth i feithrin perthnasoedd gyda rhanddeiliaid gwleidyddol | X |  |
| Sgiliau siarad cyhoeddus rhagorol a phrofiad o siarad mewn digwyddiadau, seminarau ac i’r cyfryngau |  | X |
| Sgiliau rheoli amser rhagorol gyda’r gallu i lunio gwaith o safon heb fawr o oruchwyliaeth | X |  |
| Sgiliau rheoli prosiect da | X |  |
| Llythrennedd cyfrifiadurol, gan gynnwys cyfarfodydd ar-lein a gweithio o bell, lle y bo’n berthnasol | X |  |
| **Y Gymraeg**  Cymraeg Lafar ac Ysgrifenedig Lefel B1\* (gweler y tabl isod) neu dystiolaeth i ddangos ymrwymiad parhaus i ddysgu Cymraeg ar y lefel hon |  | X |
| **Gwybodaeth** |  |  |
| Gwybodaeth a dealltwriaeth o faterion cydraddoldeb a hawliau dynol ar draws yr holl nodweddion gwarchodedig a’r rhwystrau a’r heriau i gymunedau mewn perthynas â hil, rhyw, anabledd neu i’r gymuned LGBT+ | X |  |
| Dealltwriaeth o rolau mewn bywyd cyhoeddus | X |  |
| **Gofynion eraill** |  |  |
| Ymrwymiad i arfer gwrth-wahaniaethol a chyfle cyfartal. Y gallu i ddefnyddio ymwybyddiaeth o faterion amrywiaeth ym mhob maes gwaith. | X |  |
| Yn hyderus gyda’r cyfryngau cymdeithasol gan gynnwys Twitter, Facebook, ac ati | X |  |
| Profiad byw o gynghreirio gweithredol gyda nodweddion gwarchodedig | X |  |

**Amodau a Thelerau**

* 33 diwrnod o wyliau blynyddol gan gynnwys gwyliau banc (pro rata)
* Pensiwn cyfrannol o 3%
* **Lleoliad:** Hyblyg a gweithio gartref ar hyn o bryd
* **Cyflog:** £30,451 ŷf
* **Math o gontract** - Tymor penodol: Tair blynedd o fis Gorffennaf 2021
* Rydym yn **gyflogwr hyblyg a chefnogol.**

**Sut i gyflwyno cais**

Anfonwch CV ynghyd â llythyr cefnogi (nid yn fwy na 2 ochr A4) sy’n cyfeirio at rôl y swydd a’r meini prawf, gan ddangos sut rydych yn eu bodloni a dweud wrthym pam mai chi yw’r unigolyn cywir i ymgymryd â’r rôl. Dylech hefyd gynnwys sampl o waith ysgrifenedig cyhoeddedig (e.e. papur briffio, adroddiad, erthygl neu gyfwerth yn Gymraeg neu Saesneg)

E-bostiwch eich ffurflen gais wedi’i chwblhau i [admin@wenwales.org.uk](mailto:admin@wenwales.org.uk) erbyn nos Lun 24 Mai 18.00. Byddwn yn cynnal y cyfweliadau ar 7 neu 8 Mehefin dros Zoom.

Os hoffech gael trafodaeth anffurfiol am y rôl, cysylltwch â Catherine Chatham drwy e-bostio [finance@wenwales.org.uk](mailto:finance@wenwales.org.uk) fel y gall drefnu hyn.

* **Dyddiad cau:** nos Lun 24 Mai am 18.00
* **Cyfweliadau dros Zoom:** 7 neu 8 Mehefin dros Zoom

| ***Lefel y Gymraeg*** | **Siarad (rhyngweithio ac ynganu)** | **Ysgrifennu** |
| --- | --- | --- |
| *A0* | Ni allaf siarad Cymraeg o gwbl. | Ni allaf ysgrifennu Cymraeg o gwbl. |
| *A1* | Gallaf wneud y canlynol:   * rhyngweithio mewn ffordd syml cyhyd â bod yr unigolyn arall yn barod i siarad yn araf, ailadrodd neu ailstrwythuro pethau, yn ogystal â bod yn barod i’m helpu i ddefnyddio ymadroddion e.e. cyflwyno fy hun neu unigolyn arall, gofyn ac ateb cwestiynau ar bynciau cyfarwydd e.e. ‘Ble’r ydych yn byw?’. | Gallaf wneud y canlynol:   * ysgrifennu neges fer, syml fel e-bost neu nodyn, gan gynnwys yr amser, y dyddiad a’r lleoliad. * llenwi ffurflenni gyda manylion personol, e.e. enw, cyfeiriad a rhif ffôn. |
| *A2* | Gallaf wneud y canlynol:   * cyfathrebu mewn Cymraeg syml ar bynciau cyfarwydd. * cyfrannu at sgyrsiau cymdeithasol byr, er na allaf gadw’r sgwrs i fynd fy hun. * defnyddio cyfres o ymadroddion i ddisgrifio ac ateb cwestiynau ar fy nheulu a phobl eraill, y tywydd, cyfleu cyfarwyddiadau neu negeseuon ffôn syml iawn. | Gallaf wneud y canlynol:   * ysgrifennu nodiadau a negeseuon syml byr, gan gysylltu â'i gilydd ymadroddion syml sy’n cynnwys geiriau cysylltu megis ‘ac’, ‘ond’ ac ‘oherwydd’. * ysgrifennu llythyr neu e-bost syml iawn e.e. yn diolch i rywun am wneud rhywbeth. |
| *B1* | Gallaf wneud y canlynol:   * manteision ar amrywiaeth o iaith syml sy’n addas ar gyfer y rhan fwyaf o sefyllfaoedd sy’n debygol o godi yn fy ngwaith. * deall ystyr cyffredinol e-byst a llythyra ar bynciau o ddiddordeb personol, yn ogystal ag yng nghyd-destun fy ngwaith. * cymryd rhan mewn sgwrs sy’n gyfarwydd heb baratoi e.e. teulu, diddordebau, gwaith, teithio a digwyddiadau cyfredol. * cynnig cyngor ar faterion syml i gleientiaid yng nghyd-destun fy ngwaith. * disgrifio profiadau a digwyddiadau, gobeithio ac uchelgeisiau. * rhoi rhesymau ac esboniadau dros fy marn a’m cynlluniau mewn ffordd gryno. | Gallaf wneud y canlynol:   * mae cymryd nodiadau gweddol gywir mewn cyfarfodydd neu seminarau yn gyfarwydd neu’n bosib yn y dyfodol. * ysgrifennu llythyrau neu e-byst i ddisgrifio digwyddiadau, profiadau a safbwyntiau * llunio memoranda neu e-byst anffurfiol i gyfleu gwybodaeth. |
| *B2* | Gallaf wneud y canlynol:   * gwrando ar drafodaethau mewn cyfarfodydd a seminarau, eu deall a chyfrannu atynt. * cymryd rhan weithredol mewn trafodaethau mewn cyd-destunau cyfarwydd. * mynegi barn yn glir. * cyflwyno disgrifiadau clir a manwl ar amrywiaeth eang o bynciau sy’n ymwneud â gwaith. * ehangu ar syniadau â phwyntiau atodol ac enghreifftiau perthnasol a’u cefnogi. * esbonio safbwynt ar fater pynciol gan nodi manteision ac anfanteision opsiynau amrywiol. * rhoi cyflwyniad clir ar bynciau cyfarwydd. | Gallaf wneud y canlynol:   * ysgrifennu darnau bychain o ohebiaeth fusnes, fel llythyr neu e-bost, ar amrywiaeth eang o bynciau sy’n ymwneud â’m gwaith neu fy maes diddordeb, ac mae hyn yn Gymraeg safonol heb ddefnyddio templed (ond gan ddefnyddio gwiriwr sillafu, geiriadur, adnoddau technegol ac ati pan fo angen). * cymryd nodiadau neu lunio adroddiadau, trosglwyddo gwybodaeth neu roi rhesymau o blaid neu yn erbyn safbwynt penodol. |
| *C1* | Gallaf wneud y canlynol:   * mynegi fy hun yn rhugl a heb ysgogiad. * defnyddio iaith mewn ffordd hyblyg ac effeithiol at ddibenion cymdeithasol a phroffesiynol a chyfrannu’n hyderus at gyfarfodydd a chyflwyniadau llafar. * ffurfio syniadau a barn a sicrhau bod fy nghyfraniadau’n berthnasol i eraill. * ymateb yn briodol i sefyllfaoedd diwylliannol a chymdeithasol gwahanol. * cyflwyno disgrifiadau clir a manwl o bynciau cymhleth, gan integreiddio is-themâu, datblygu pwyntiau penodol a do di ben gyda chasgliad priodol. | Gallaf wneud y canlynol:   * ysgrifennu testunau hir, clir ac wedi’u strwythuro’n dda, gan fynegi safbwyntiau. * llunio esboniadau manwl o bynciau cymhleth ar ffurf e-bost, llythyr, traethawd neu adroddiad, gan danlinellu materion amlwg. * llunio mathau gwahanol o destunau mewn arddulliau sy’n briodol i’r darllenydd dan sylw. |